**NAJAVA PROJEKTA**

**»KAPLJICE ŽIVLJENJA – ČAS«**

V okviru mreže Unesco šol na naši šoli izvajamo projekt »KAPLJICE ŽIVLJENJA«.

**Tema projekta Kapljice življenja v šolskem letu 2024/25 je ČAS.**

S pomočjo projekta se bomo z vrtčevskimi otroci, osnovnošolskimi in srednješolskimi učenci ter drugimi udeleženci vrnili v zgodovino in spoznali razvoj nekaterih stvari. Pogledali bomo, kako zrastejo drevesa in se razvijejo živali, skozi šport pa se bomo naučili uporabljati različne pripomočke za merjenje časa in pretvarjati časovne enote. Spoznali bomo, kako so čas preživljali včasih in kakšna opravila so opravljali. Naučili se bomo kaj je dobro načrtovanje in spoznali različne načine, kako preživeti čas s prijatelji brez uporabe moderne tehnologije.

**Cilji projekta:**

* predstaviti različne načine preživljanja prostega časa s prijatelji brez uporabe moderne tehnologije,
* spoznavanje razvoja živih bitij ( rastline, živali in človek),
* spodbujanje k medvrstniškemu sodelovanju pri izdelavi izdelkov,
* spoznavanje iger nekoč in danes,
* seznanjanje z različnimi tehnikami merjenja časa,
* urjenje v pretvarjanju časovnih enot,
* spoznavanje starodavnih opravil,
* spoznavanje namena perišča,
* spoznavanje razvoja različnih tehniških naprav skozi zgodovino,
* povezovanje s šolami v Unesco mreži

**Dejavnosti**:

-izdelovanje peščene ure, ure iz kartona, papirja,…

-izdelovanje časovnega traka razvoja različnih rastlin, živali in človeka,

- merjenje časa pri različnih športnih disciplinah,

- čas s prijatelji brez zaslonov,

- organizacija časa: načrtovanje, urniki,…

- delavnice na različne teme: Pomen vode pri poselitvah skozi zgodovino, Razvoj ure skozi čas, Odkrivanje atoma, Izum mikroskopa,….

- ustvarjanje po lastni ideji.

Projekt bo na OŠ dr. Jožeta Pučnika Črešnjevec potekal skozi celotno šolsko leto (pri razrednih urah, dnevih dejavnosti in drugih aktivnostih). Sodelujejo lahko vrtci, osnovne in sredne šole.

Zaključili bomo z dnevom dejavnosti, ki bo potekal 3.4. 2025.

Šole, ki želijo sodelovati, naj se prijavijo najkasneje do **20. oktobra 2024**. K sodelovanju vabimo **mentorja z učenci vaše šole.** Prispevke, ki so lahko v fizični ali digitalni obliki, pošljite najkasneje do 10. 4. 2025.

Prijavnico lahko pošljete na: **tejap@cresnjevec.si** ali na naslov: **Osnovna šola dr. Jožeta Pučnika Črešnjevec, Črešnjevec 47, 2310 Slovenska Bistrica** s pripisom KAPLJICE ŽIVLJENJA-ČAS.

Vodja projekta: Ravnateljica:

Teja Pintarič Nastja Pančič Čurin